จีนปล่อยหยวนอ่อนไม่แทรกแซงค่าเงิน
จีนยันไม่แทรกแซงค่า เงินหยวน แม้จะอ่อนค่าลงอีก 0.28% ตกหนักสุดในรอบ 10 ปี
31 ต.ค. 2561

จีนยันไม่แทรกแซงค่า เงินหยวน แม้จะอ่อนค่าลงอีก 0.28% ตกหนักสุดในรอบ 10 ปี
นายฟาน กัง ประธานสถาบันการพัฒนาแห่งประเทศจีน และผู้อำนวยการสถาบันวิจัยเศรษฐกิจแห่งชาติ เปิดเผยว่า สงครามการค้ากับสหรัฐส่งผลให้จีนต้องเร่งเปิดกว้างตลาดมากยิ่งขึ้น ที่เห็นได้ชัดคือการเร่งเปิดเสรีภาคการเงิน เช่น การเปิดให้ต่างชาติเข้าไปลงทุนและเป็นเจ้าของกิจการได้มากขึ้น ซึ่งแตกต่างจากช่วงก่อนหน้านี้ที่ความพยายามเปิดกว้างของจีนเป็นไปในเชิงสัญลักษณ์มากกว่า
ด้านประเด็นค่าเงินหยวนที่กำลังอ่อนค่าอย่างหนักนั้น นายกังระบุว่า เงินหยวนอ่อนค่าเพราะดอลลาร์สหรัฐแข็งค่าขึ้น แต่ในสถานการณ์ดังกล่าว ธนาคารกลางจีน (พีบีโอซี) จะไม่เข้าแทรกแซงแน่นอน เพราะยิ่งแทรกแซงจะยิ่งเป็นผลดีต่อสหรัฐ
เมื่อวานนี้ ค่าเงินหยวนของจีนร่วงแตะระดับต่ำสุดในรอบ 10 ปี โดยลงไปสูงสุด 0.15% ไปแตะ 6.9724 หยวน/ดอลลาร์สหรัฐ ระหว่างการซื้อขายวานนี้ หลังพีบี โอซีปรับลดค่ากลางเงินหยวนลงอีก 0.28% หรือต่ำสุดในรอบมากกว่า 10 ปี